Jalg'an siyasat hu'kim su'rgen sotsial ortalıq xalıqtı milliy isenimnen ayırıp, ne bir ha'melparaz, jawız, jalataylardı ""ta'rbiyalap"" shıg'aradı. Romanda olardın' tipik obrazı jaratılg'an. Bul - A'mirxan obrazı Ol qaladag'ı univermagtın' baslıg'ı, u'lkenlerge so'zi o'timli, du'kandagı o'timli zatların o'z paydasına astırtın satıp, bos du'kang'a ot berip, basqalarg'a jala jawıp qamatıp jiberetug'ın jawız adam. Trest baslıq Ların, qa'legen ""jarılqag'an"" adamın tiyisli jerine so'zin o'tkerip jumıstan o'zgerte aladı. Kewlindegisin mashaqatsız, aqsha ku'shi menen iske asıradı. Aybo'rektin' ar-namısın xorlag'anda sol A'mirxan. Bul ushın Aybo'rek ku'yewi ekewi onnan o'sh alıw waqtın ku'tip jasaydı. A'mirxannın' esiginde qulı boladı. Barlıq iplaslıqlarına, xorlıqlarına shıdap jasaydı. Son'ında bul islerin A'mirxannın' o'zine qaytarıp isleydi. Du'kan o'rtenip, jumıssız qalg'an Jerdash hayalı Aybo'rektin' arqasında minzavodqa jumısqa kiredi. A'mirxannan ozıw ushın hayalının' iplaslıqlarında keshiredi. Barlıg'ına ko'nedi. Tek onnan o'shin alsa boldı. Jas biygu'na qız Biybirabanın' ta'g'dirin ba'sekege tigip, jalg'ız balasın o'zi menen ""baja"" bolıwg'a ko'ndiredi. Biybirabanı aldap ko'l boyına alıp barg'anda Berdashtın' o'zin qız balta menen shawıp o'ltiredi. A'mirxan bul ba'sekede jen'ilip ha'm balasınan, ha'm du'nyasınan ayırıladı. Jerdash betine hesh kim jel bolıp tiymegen A'mirxannın' bar pulın reketirlardın' ja'rdeminde aladı.